**O b r a z l o ž e n j e**

uz prijedlog II. Izmjena

Programa javnih potreba u području socijalne skrbi za Grad Ivanec u 2022. godini

Predmetnim II. Izmjenama Programa javnih potreba u području socijalne skrbi za Grad Ivanec u 2022. godini planira se povećanje troškova koji se odnose na:

- *potpora osobama starije životne dobi u iznosu od 80.000,00 kuna*,

- *sufinanciranje maturalnih i đačkih putovanja, u iznosu od 6.200,00 kuna*

a koji troškovi se podmiruju temeljem ostvarenog prava u sustavu socijalne skrbi Grada Ivanca, temeljem Odluke o socijalnoj skrbi Grada Ivanca i Pravilnika o ostvarivanju prava iz socijalne skrbi.

Pravo na potporu osobama starije životne dobi, hrvatskim državljanima, s prebivalištem na području grada Ivanca sukladno posebnom aktu dodjeljuje se jednom godišnje povodom božićnih blagdana kao podrška skupini osoba treće životne dobi pod jednakim uvjetima za sve pripadnike skupine osoba treće životne dobi, u svrhu unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo i društveni život Grada Ivanca.

Za financijska sredstva na ime sufinanciranja maturalnih i đačkih putovanja predlaže se povećanje istih za gore navedeni iznos budući da zbog situacije s pandemijom bolesti COVID-19, u prošloj 2021. godini nije bilo organiziranih putovanja.

Obzirom na dinamiku utroška sredstava tijekom godine na ime podmirenje dijela troškova stanovanja sukladno Zakonu o socijalnoj skrbi, planirana sredstva su smanjena za iznos od 35.000,00 kuna.

Prema I. Izmjenama Programa javnih potreba u području socijalne skrbi za Grad Ivanec u 2022. godini („Službeni vjesnik Varaždinske županije“ br. 38/22), planirani iznos od 40.000,00 kuna na ime sufinanciranja nabave ogrjeva više ne predstavlja sastavni dio predmetnog Programa, budući da prema Zakonu o socijalnoj skrbi („Narodne novine“ br. 18/22, 46/22, 119/22) naknada za troškove ogrjeva više ne egzistira kao zasebno pravo već je redefiniranjem prava na naknadu za troškove stanovanja isto objedinjeno u jedinstvenu naknadu za troškove stanovanja. U tom smislu su jedinice lokalne samouprave dužne u svom proračunu osigurati sredstva za ostvarivanje prava za podmirenje troškova stanovanja, dok se dio troškova stanovanja koji se odnosi na troškove ogrjeva korisnika koji se griju na drva osigurava iz državnog proračuna. Dakle, Grad Ivanec ne planira niti prihod niti rashod za sredstva koja će biti doznačena iz državnog proračuna na ime predmetne osnove.

Predmetne izmjene planiranih troškova prikazane su u tablici u nastavku:

|  |  |  |  |
| --- | --- | --- | --- |
| MJERE I OPSEG SOCIJALNE SKRBI | PLAN 2022. | Izmjena plana +/- | NOVI PLAN 2022. |
| 1. Podmirenje dijela troškova stanovanja sukladno Zakonu o socijalnoj skrbi | 70.000,00 | - 35.000,00 | 35.000,00 |
| 2. Pravo na potporu za novorođeno dijete | 185.000,00 | / | 185.000,00 |
| 3. Udruge umirovljenika i udruge osoba s invaliditetom | 105.750,00 | / | 105.750,00 |
| 4. Potpora osobama starije životne dobi | 200.000,00 | + 80.000,00 | 280.000,00 |
| 5. Sufinanciranje maturalnih i đačkih putovanja | 5.000,00 | + 6.200,00 | 11.200,00 |
| 7. Pravo na podmirenje troškova usluge pomoći u kući | 14.000,00 | / | 14.000,00 |
| 8. Jednokratne novčane pomoći – pomoć po pojedinačnim zahtjevima | 30.000,00 | / | 45.000,00 |
| 9. Pomoć u naravi po pojedinačnim zahtjevima | 30.000,00 | / | 30.000,00 |
| 10. Izravna dodjela sredstava udrugama | 10.000,00 | / | 10.000,00 |
| 11. Pomoć građanima i kućanstvima za odvoz otpada | 45.000,00 | / | 45.000,00 |
| 12. Tekuće donacije Zakladi | 80.000,00 | / | 80.000,00 |
| UKUPNO | 789.750,00 | +51.200,00 | 840.950,00 |

Sukladno iznijetom, predlaže se Gradskom vijeću Grada Ivanca donošenje predloženih II. Izmjena Programa javnih potreba u području socijalne skrbi za Grad Ivanec u 2022. godini.

Upravni odjel za lokalnu samoupravu i imovinu